Toshkentda 8 sotix yer maydoni 80 ming dollarga baholandi. Pulning yarmini bergan xaridor yerdan ham, puldan ham quruq qoldi

Shu yil fevral oyi o‘rtalarida Olmazor tumani Usta Olim ko‘chasida yashovchi 38 yoshli Sh.I. Yunusobod tumani 4-dahada joylashgan “Shifo Dono” klinikasi oldida 27 yoshli A.T.ga Yunusobod tumani 6-dahadagi 8 sotix yer maydonini 80 000 AQSh dollariga sotishga kelishadi. Bu haqda IIV matbuot xizmati ma’lum qildi.

Xaridordan 40 000 dollarni oldindan oladi, biroq yerni uning nomiga rasmiylashtirib bermasdan, pullarni qaytarmay o‘z ehtiyoji yo‘lida ishlatib yuboradi.
Holat yuzasidan jinoyat ishi qo‘zg‘atilib, Sh.I. ushlangan. Tergov harakatlari olib borilmoqda.